|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

|  |  |
| --- | --- |
|    | **Šiame straipsnyje pernelyg plačiai remiamasi su straipsnio objektu artimai susijusiais šaltiniais.**Dėl to straipsnyje pateikiama informacija gali būti nepakankamai objektyvi. Jei galite, straipsnio informaciją pagrįskite nuorodomis į nepriklausomus antrinius šaltinius |

|  |
| --- |
| Vilniaus Gedimino technikos universitetas |
|  |
| Šūkis | Kuriantiems rytojui! |
| Įkurtas | 1956 m. |
| Tipas | Valstybinis |
| Rektorius | Romualdas Kliukas |
| Darbuotojų | 1563 |
| Studentų | 8300 |
| Vieta | Vilnius, Lietuva |
| Svetainė | vilniustech.lt |

VILNIUS TECH kvartalas Saulėtėkyje
 VILNIUS TECH rektorius Romualdas Kliukas
VILNIUS TECH Saulėtekio rūmai
Rugsėjo pirmosios šventė
VILNIUS TECH biblioteka
VILNIUS TECH Mechanikos fakultetas
VILNIUS TECH Elektronikos fakultetas
VILNIUS TECH Aplinkos inžinerijos fakultetas
VILNIUS TECH Architektūros fakultetas
VILNIUS TECH Civilinės inžinerijos mokslo centras
VILNIUS TECH bendrabučiai
**Vilniaus Gedimino technikos universitetas (VILNIUS TECH)** – technologijos mokslų universitetas Vilniuje.

75% studijų programų sudaro technologijos mokslai. Likusios kryptys – fiziniai, socialiniai, humanitariniai mokslai ir menai.

30 bakalauro ir magistrantūros programų dėstoma angliškai. Pagal mainus arba pilnoms studijoms kasmet atvyksta apie 700 užsienio studentų.

Kasmet organizuoja virš 30 nacionalinių bei tarptautinių mokslinių konferencijų, leidžia virš 20 mokslinių žurnalų. 12 jų leidžiami bendradarbiaujant su žinoma leidykla „Taylor&Francis".

Pirmasis Lietuvos universitetas pradėjęs nuotoliniu būdu mokyti inžinerinių specialybių.

Prioritetinės mokslinių tyrimų kryptys: darnioji statyba, aplinkos ir energijos technologijos, darnusis transportas, mechatronika, informacinės ir komunikacinės technologijos, technologijų vadyba ir ekonomika, fundamentiniai medžiagų ir procesų tyrimai.

Istorija
--------

1956 m. rugsėjo 1 d. įsteigtas Kauno politechnikos instituto (KPI) vakarinio fakulteto Vilniaus vakarinis skyrius. Jo dekanu buvo paskirtas chemikas docentas Jeronimas Kudaba (1909–1992). Tai laikoma dabartinio Vilniaus Gedimino technikos universiteto (VILNIUS TECH) pradžia.

1960 m. liepos 1 d. KPI Vilniaus skyrius buvo perorganizuotas į KPI Vilniaus vakarinį fakultetą. Aleksandras Čyras tapo fakulteto dekanu. Fakultete buvo Statybos, Elektrotechnikos ir Taikomosios mechanikos katedros. Jame mokėsi apie 500 studentų.

1961 m. liepos 6 d. KPI Vilniaus vakarinis fakultetas buvo perorganizuotas į KPI Vilniaus filialą su dviem skyriais: dieniniu ir vakariniu. A. Čyras tapo KPI Vilniaus filialo prorektoriumi. Studentų skaičius nuolat augo, atsirado vis daugiau specialybių. Filiale buvo įsteigi 2 fakultetai: Prietaisų gamybos ir Mechaninės technologijos. 1962 m. KPI Vilniaus filialas išleido pirmąją inžinierių laidą – 78 specialistus. Tais pačiais metais buvo įsteigta Mokslinė taryba. Šios tarybos 1962 m. gruodžio 18 d. posėdyje nutarta projektuoti naujus KPI Vilniaus filialo rūmus.

1964 m. rugsėjo 1 d. pradėjo veikti KPI Vilniaus filialo Statybos ekonomikos fakultetas. 1968 m. rugsėjo 1 d. įsteigtas KPI Vilniaus filialo Miestų statybos fakultetas.

1969 m. rugpjūčio 1 d. KPI Vilniaus filialas buvo pertvarkytas į Vilniaus inžinerinį statybos institutą (VISI). Taip Vilniuje atsirado savarankiška aukštoji technikos mokykla. Jos pirmuoju rektoriumi buvo paskirtas prof. Aleksandras Čyras. Tuo metu veikė 26 katedros, o jose dirbo 290 dėstytojų, studijavo 3451 studentas.

1971 m. rugsėjo 1 d. pradėjo veiklą VISI Architektūros fakultetas. Po ketverių metų, 1975 m. rugsėjo 1 d. pradėjo veikti Statybos ekonomikos fakultetas. 1987 m. įsteigtas Komunalinio ūkio fakultetas.

1990 m. vasario 7 d. įvyko VISI rektoriaus rinkimai. Juo išrinktas prof. habil. dr. Edmundas Kazimieras Zavadskas. Tų pačių metų spalio 31 d. Lietuvos Respublikos Aukščiausios Tarybos Prezidiumo nutarimu Vilniaus inžinerinis statybos institutas tapo Vilniaus technikos universitetu (VTU).

1991 m. kovo 20 d. buvo priimtas VTU statutas. 1992 m. liepos 2 d. VTU Statutą patvirtino Lietuvos Respublikos Aukščiausioji Taryba. Pertvarkius VISI į Technikos universitetą, buvo pertvarkomi mokymo planai ir programos, kuriamos naujos specialybės ir specializacijos pagal vakarietišką studijų modelį. Veikė Architektūros, Statybos, Inžinerinių komunikacijų, Mechanikos ir Elektronikos fakultetai.

1993 m. įkurtas Aviacijos institutas ir pradėti rengti aviacijos inžinieriai, lakūnai, skrydžių valdymo specialistai. Įkurti du nauji fakultetai: Verslo vadybos ir Fundamentinių mokslų. 1994 m. įkurtas Transporto inžinerijos fakultetas.

1996 m. rugpjūčio 22 d. LR Vyriausybė nutarė suteikti Vilniaus technikos universitetui Lietuvos didžiojo kunigaikščio Gedimino vardą ir toliau vadinti Vilniaus Gedimino technikos universitetu.

2002 m. birželio 20 d. VGTU rektoriumi Senatas išrinko prof. habil. dr. Romualdą Ginevičių.

2006 m. rugsėjo 28 d. Vilniaus Gedimino technikos universitetas atšventė 50-ies metų jubiliejų.

2010 m. lapkričio 6-ąją įvyko pirmasis VISI–VGTU absolventų kongresas, kurio metu susitiko visų kartų Universiteto absolventai.

2011 m. kovo 15 d. LR Seimas patvirtino naująjį VGTU statutą. VGTU pertvarkytas iš valstybės biudžetinės įstaigos į viešąją įstaigą. 2011 m. rugsėjo 8 d. VGTU taryba rektoriumi išrinko prof. doc. dr. Alfonsą Daniūną.

2015 m. gruodžio 3 d. atidarytas VGTU Kūrybiškumo ir inovacijų centras "Linkmenų fabrikas". 2016 m. gegužės 28 d. universitetas šventė 60-ies metų jubiliejų, surengtas antrasis VGTU alumni kongresas. 2016 m. birželio 7 d. A.Daniūnas perrinktas rektoriumi antrai kadencijai.

2020 m. rugsėjo 1 d. universitetas pakeitė prekinį ženklą ir logotipą. Ilgasis pavadinimas – Vilniaus Gedimino technikos universitetas – liko, o vietoje santrumpos *VGTU* pradėtas naudoti trumpinys ***VILNIUS TECH***.

2021 m. spalio 20 d. universiteto Senatas rektoriumi išrinko prof. dr. Romualdą Kliuką. 2021 m. spalio 28 d. Senatas patvirtino R. Kliuko komandą. R. Kliukas su komanda pradėjo dirbti 2021 m. lapkričio 3 d.

Vadovybė
--------

Universiteto pagrindiniai valdymo organai: rektoratas , senatas ir taryba.

### Rektoriai

* 1969–1990 m. prof. Aleksandras Čyras,
* 1990–2002 m. prof. habil. dr. Edmundas Kazimieras Zavadskas,
* 2002–2011 m. prof. habil. dr. Romualdas Ginevičius,
* 2011–2021 m. prof. dr. Alfonsas Daniūnas,
* 2021 m. – dabar prof. dr. Romualdas Kliukas.

Studentų veiklos
----------------

VILNIUS TECH savo studentams siūlo keletą užsiėmimų, tarp kurių – choras „Gabija", teatro grupė „Palėpė", lietuvių tautinių šokių grupė „Vingis".

VILNIUS TECH studentų atstovybėje yra 300 savanorių, kurie veikia kaip tarpininkai tarp universiteto administracijos ir studentų bendruomenės. Taip pat tarptautinius ERASMUS studentus aptarnauja Erasmus studentų tinklo VILNIUS TECH skyrius.

Struktūra
---------

### Fakultetai:

#### Antano Gustaičio aviacijos institutas

Antano Gustaičio aviacijos institutas, pavadintas Lietuvos aviacijos pradininko Antano Gustaičio vardu, įkurtas 1993 metais ir yra patvirtinta mokymo organizacija. Joje mokomi  pilotai, skrydžių vadovai, aviacijos inžinieriai ir kiti su aviacija susiję asmenys. Integruota (penkerių metų) orlaivių pilotavimo programa siūloma visiškai anglų kalba.

#### Aplinkos inžinerijos fakultetas

Aplinkos inžinerijos fakultetas buvo įkurtas 1968 m. Šiuo metu jį sudaro keturios katedros ir keturi mokslinių tyrimų institutai. Fakultete siūlomos 4 bakalauro studijų programos ir 10 magistro studijų programų .

#### Architektūros fakultetas

Architektūros fakultetas atsirado Kaune kaip Vytauto Didžiojo universiteto dalis, o vėliau tapo Kauno politechnikos instituto dalimi. 1971 m. fakultetas prisijungė prie dabar vadinamo VILNIUS TECH. Tai didžiausia architektūros mokykla Lietuvoje, kurioje bakalauro, magistro ir doktorantūros studijose  studijuoja per 500 studentų.

#### Elektronikos fakultetas

Elektronikos fakulteto istorija siekia 1961 m. tačiau tik 1987 m. jis tapo VILNIUS TECH dalimi. Jis padalintas į penkis skyrius: automatikos, elektrotechnikos, elektroninių sistemų, kompiuterių inžinerijos ir telekomunikacijų inžinerijos. Fakultetas siūlo bakalauro, magistro ir doktorantūros studijų programas .

#### Fundamentinių mokslų fakultetas

Fundamentinių mokslų fakultetas buvo įkurtas 1993 m. siekiant suteikti įvairių studijų programų studentams fundamentinių mokslų bendrąjį išsilavinimą. Fakultetas išsiplėtė iki aštuonių katedrų ir vieno isntituto. Fakultetas siūlo bakalauro, magistro ir doktorantūros studijų programas. 

#### Kūrybinių industrijų fakultetas

Kūrybinių industrijų fakultetas yra naujausias VILNIUS TECH fakultetas. Be to, kad fakultete yra daug socialinių ir humanitarinių mokslų bendrojo lavinimo paskaitų bei užsienio kalbų mokymo, fakultete yra trys bakalauro ir dvi magistrantūros studijų programos. 

#### Mechanikos fakultetas

Mechanikos fakultetas yra vienas seniausių universitete, įkurtas 1956 m. Fakultetą sudaro trys katedros, vienas institutas ir vienas inovacijų centras. Fakultetas siūlo bakalauro, magistro ir doktorantūros studijų programas. 

#### Statybos fakultetas

Statybos fakultetas prasidėjo 1920 m. Vytauto Didžiojo universitete. 1969 m. persikėlė į dabartinį VILNIUS TECH. Fakultetas yra didžiausia VILNIUS TECH institucija ir yra universiteto centras. Jame yra dešimt departamentų ir devyni kiti mokslinių tyrimų padaliniai, įskaitant laboratorijas ir tyrimų institutus. Fakultetas siūlo bakalauro, magistro ir doktorantūros studijų programas. 

#### Transporto inžinerijos fakultetas

Transporto inžinerijos fakultetas įkurtas 1994 m. Jį sudaro trys katedros ir du mokslo padaliniai. Fakultetas siūlo bakalauro, magistro ir doktorantūros studijų programas. 

#### Verslo vadybos fakultetas

1993 metais įkurtame Verslo ir vadybos fakultete šiuo metu yra penkios katedros. Ji siūlo verslo vadybos ir ekonomikos inžinerijos krypčių bakalauro programas anglų kalba. Fakultetas siūlo bakalauro, magistro ir doktorantūros studijų programas .

### Institutai:

* Aplinkos apsaugos institutas
* Geodezijos institutas
* Teritorijų planavimo institutas
* Kelių tyrimo institutas
* Stiprių magnetinių laukų institutas
* Telekomunikacijų institutas
* Taikomosios informatikos institutas
* Mechanikos mokslo institutas Archyvuota kopija 2022-11-14 iš Wayback Machine projekto.
* Statybinių medžiagų institutas
* Statinių ir tiltų konstrukcijų isntitutas
* Tvarios statybos institutas
* Dinamiškosios vadybos institutas

### Mokslo ir mokymo centrai:

* Aeronautikos laboratorija
* Aviacijos mokymų centras
* Aerokosmoso duomenų centras
* Skrydžių praktikų bazė
* Skrydežių valdymo praktikų bazė
* Aviacijos inžinerijos praktikų bazė
* Jaunųjų architektų ir dizainerių mokykla
* Architektūrinio modeliavimo dirbtuvės
* Elektronikos laboratorija
* Mikro- ir nanoelektroninių sistemų projektavimo ir tyrimo laboratorija
* Lietuvių kalbos skyrius
* Užsienio kalbų skyrius
* Kūrybos technologijų laboratorija
* Techninės kūrybos ir inovacijų centras
* Taikomoji statinių, konstrukcijų ir medžiagų laboratorija
* Transporto ir logistikos kompetencijos centras
* Transporto inžinerijos ir logistikos laboratorija
* Kūrybiškumo ir inovacijų centras "Linkmenų fabrikas"

Šaltiniai
---------

1. ↑
2. ↑  „VILNIUS TECH Linkmenų fabrikas". VILNIUS TECH.
3. ↑  „VILNIUS TECH rektoratas". VILNIUS TECH.
4. ↑  „VILNIUS TECH senatas". VILNIUS TECH.
5. ↑  [hhttps://vilniustech.lt/universitetas/struktura/taryba/73 „VILNIUS TECH taryba"]. VILNIUS TECH.
6. ↑
7. ↑
8. ↑
9. ↑
10. ↑  „Antano Gustaičio aviacijos instituto siūlomos studijų programos". VILNIUS TECH.
11. ↑  „Aplinkos inžinerijos fakultete siūlomos studijų programos". VILNIUS TECH.
12. ↑  „Architektūros fakultete siūlomos studijų programos". VILNIUS TECH.
13. ↑  „Elektronikos fakultete siūlomos studijų programos". VILNIUS TECH.
14. ↑  „Fundamentinių mokslų fakultete siūlomos studijų programos". VILNIUS TECH.
15. ↑  „Kurybinių industrijų fakultete siūlomos studijų programos". VILNIUS TECH.
16. ↑  „Mechanikos fakultete siūlomos studijų programos". VILNIUS TECH.
17. ↑  „Statybos fakultete siūlomos studijų programos". VILNIUS TECH.
18. ↑  „Transporto inžinerijos fakultete siūlomos studijų programos". VILNIUS TECH.
19. ↑  „Verslo vadybos fakultete siūlomos studijų programos". VILNIUS TECH.
20. ↑  Oficiali Aplinkos apsaugos institutas
21. ↑  Oficiali Geodezijos instituto svetainė
22. ↑  Oficiali Teritorijų planavimo instituto svetainė
23. ↑  Oficiali Kelių tyrimo instituto svetainė
24. ↑  Oficiali Stiprių magnetinių laukų instituto svetainė
25. ↑  Oficiali Telekomunikacijų instituto svetainė
26. ↑  Oficiali Taikomosios informatikos instituto svetainė
27. ↑  Oficiali Mechanikos mokslo instituto svetainė  Archyvuota kopija 2022-11-14 iš Wayback Machine projekto.
28. ↑  Oficiali Statybinių medžiagų instituto svetyainė
29. ↑  Oficiali Statinių ir tiltų konstrukcijų isntituto svetainė
30. ↑  Oficiali Tvarios statybos instituto svetainė
31. ↑  Oficiali Dinamiškosios vadybos instituto svetainė
32. ↑  Oficiali Aeronautikos laboratorijos svetainė
33. ↑  Oficiali Aviacijos mokymų centro svetainė
34. ↑  Oficiali Aerokosmoso duomenų centro svetainė
35. ↑  Oficiali skrydžių praktikų bazės svetainė
36. ↑  Oficiali Skrydžių valdymo praktikų bazės svetainė
37. ↑  OficialisAviacijos inžinerijos praktikų bazės svetainė
38. ↑  Oficialis Jaunųjų architektų ir dizainerių mokyklos svetainė
39. ↑  Oficiali Architektūrinio modeliavimo dirbtuvių svetainė
40. ↑  Oficiali Elektronikos laboratorijos svetainė
41. ↑  Oficiali Mikro- ir nanoelektroninių sistemų projektavimo ir tyrimo laboratorijos svetainė
42. ↑  Oficiali Lietuvių kalbos skyriaus svetainė
43. ↑  Oficiali Užsienio kalbų skyriaus svetainė
44. ↑  Oficiali Kūrybos technologijų laboratorijos svetainė
45. ↑  Oficiali Techninės kūrybos ir inovacijų centro svetainė
46. ↑  Oficiali Taikomoji statinių, konstrukcijų ir medžiagų laboratorijos svetainė
47. ↑  Oficiali Transporto ir logistikos kompetencijos centro svetainė
48. ↑  Oficiali Transporto inžinerijos ir logistikos laboratorijos svetainė
49. ↑  Oficiali Kūrybiškumo ir inovacijų centro "Linkmenų fabrikas" svetainė

Nuorodos
--------

* Oficialus Vilniaus Gedimino technikos universiteto tinklalapis (lietuvių, anglų k.)
* VILNIUS TECH Studijų programos Archyvuota kopija 2017-11-16 iš Wayback Machine projekto.(lietuvių, anglų k.)
* VILNIUS TECH prekės ženklo vadovas
* Informacija verslui
* Universiteto struktūra

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos aukštosios mokyklos |
| --- |
|  |
| 
**Valstybinės** |
|  |
| Universitetai | 
Generolo Jono Žemaičio Lietuvos karo akademija | Mykolo Romerio universitetas | Kauno technologijos universitetas | Klaipėdos universitetas | Lietuvos sporto universitetas | Lietuvos muzikos ir teatro akademija | Lietuvos sveikatos mokslų universitetas (Medicinos akademija | Veterinarijos akademija) | Vilniaus dailės akademija | Vilniaus Gedimino technikos universitetas | Vilniaus universitetas (Šiaulių akademija) | Vytauto Didžiojo universitetas (Švietimo akademija | Žemės ūkio akademija) |
|  |
| Kolegijos | 
Alytaus kolegija | Kauno kolegija | Kauno miškų ir aplinkos inžinerijos kolegija | Kauno technikos kolegija | Klaipėdos valstybinė kolegija | Lietuvos aukštoji jūreivystės mokykla | Marijampolės kolegija | Panevėžio kolegija | Šiaulių valstybinė kolegija | Utenos kolegija | Vilniaus kolegija | Vilniaus technologijų ir dizaino kolegija |
|  |
| 
**Nevalstybinės** |
|  |
| Universitetai | 
Europos humanitarinis universitetas | ISM Vadybos ir ekonomikos universitetas | Kazimiero Simonavičiaus universitetas | LCC tarptautinis universitetas | Vilniaus Šv. Juozapo kunigų seminarija | Telšių Vyskupo Vincento Borisevičiaus kunigų seminarija |
|  |
| Kolegijos | 
V. A. Graičiūno aukštoji vadybos mokykla | SMK Aukštoji mokykla | Klaipėdos verslo aukštoji mokykla | Kolpingo kolegija | Lietuvos verslo kolegija | Šiaurės Lietuvos kolegija | Šv. Ignaco Lojolos kolegija | Tarptautinė teisės ir verslo aukštoji mokykla | Vilniaus verslo kolegija | Vilniaus dizaino kolegija | Vilniaus kooperacijos kolegija |
|  |
| Aukštųjų mokyklų sąrašas |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Vilniaus Gedimino technikos universitetas  |
| --- |
|  |
| Fakultetai | 

Antano Gustaičio aviacijos institutas •
Aplinkos inžinerijos fakultetas •
Architektūros fakultetas •
Elektronikos fakultetas •
Fundamentinių mokslų fakultetas •
Mechanikos fakultetas •
Statybos fakultetas •
Transporto inžinerijos fakultetas •
Verslo vadybos fakultetas
 |
|  |
| Institutai | 

Aplinkos apsaugos institutas •
Architektūros institutas •
Atvirojo kodo institutas •
Geodezijos institutas •
Humanitarinis institutas •
Inovacinis specialiųjų konstrukcijų ir statinių mokslo institutas •
Internetinių ir intelektualiųjų technologijų institutas •
Kelių tyrimų institutas •
Suvirinimo ir medžiagotyros problemų institutas •
Teritorijų planavimo mokslo institutas •
Termoizoliacijos mokslo institutas •
Transporto institutas
 |
|  |
| Centrai | 

Aviacijos specialistų kvalifikacijos tobulinimo centras •
Estetinio ugdymo centras •
Inovacijų centras •
Intermodalinio transporto ir logistikos kompetencijos centras •
Kalbų mokymo centras •
Meninio ugdymo centras •
Mokslotyros centras •
Nepertraukiamo mokymo centras •
Nuotolinių studijų centras •
Saugaus eismo centras •
Skaičiavimo centras •
Tarptautinių studijų centras •
Telekomunikacijų mokslo centras
 |
|  |
| Kita | 

Technika (leidykla) •
Gabija (choras) •
Inžinerija (laikraštis) •
Palėpė (teatras) •
Statyba (žurnalas) •
Vingis (ansamblis) •
Saulėtekio slėnis
 |

 |

Koordinatės: 54°43′18″ š. pl. 25°20′11″ r. ilg.﻿ / ﻿54.72167°š. pl. 25.33639°r. ilg.﻿ / 54.72167; 25.33639